Η τοποθεσία πολύ καλή αλλά λειτουργεί από κάτω κλαμπ που "βαράει" μέχρι τις 3 το πρωί. Αδύνατο να κοιμηθείς. Το βασικότερο, ωστόσο, είναι το θέμα της καθαριότητας. Μπαίνοντας αντικρύζει ο επισκέπτης έναν καναπέ που είναι απαράδεκτα βρώμικος ενώ το υπόλοιπο διαμέρισμα είναι μέτριας καθαριότητας. Επίσης τα διαμερίσματα είναι στο πάνω πάτωμα χωρίς ασανσέρ, πράγμα δύσκολο για κάποιον που έχει πολλές αποσκευές. Ως προς την ασφάλεια, η πόρτα της κάτω εισόδου δεν κλείνει αν δεν τη σπρώξεις φεύγοντας οπότε τις περισσότερες φορές έμενε ανοιχτή με ό,τι αυτό μπορεί να σημαίνει για την ασφάλεια του κτιρίου. Τελευταίο και πολύ σημαντικό, δε λειτουργούσε το wifi.